recursal/SuperWikiNEXT-32B huggingface dataset:
**பிரணவ் வெங்கடேசு** (*Pranav Venkatesh*) இந்தியாவின் கருநாடக மாநிலத்தைச் சேர்ந்த ஒரு சதுரங்க கிராண்டுமாசுட்டர் ஆவார். 2006 ஆம் ஆண்டு அக்டோபர் மாதம் 13 ஆம் தேதியன்று இவர் பிறந்தார்.

சதுரங்க வாழ்க்கை
----------------

பிரணவ் 6 வயதில் சதுரங்கம் விளையாடத் தொடங்கினார். கே. விசுவேசுவரன் உட்பட பல பயிற்சியாளர்ள் இவருக்கு பயிற்சியளித்துள்ளனர். 2021 ஆம் ஆண்டு செர்பியா திறந்தநிலை போட்டி மற்றும் 2022 ஆம் ஆண்டு சூன் மாதத்தில் அங்கேரி நாட்டின் புடாபெசுட்டு நகரத்தில் நடைபெற்ற வெசெர்கெப்சோ கிராண்டுமாசுட்டர் போட்டிகளில் இவர் தனது முதல் இரண்டு கிராண்டுமாசுட்டர் தகுதிப் புள்ளிகளை பெற்றார்.

2022 ஆம் ஆண்டு ஆகத்து மாதத்தில் ருமேனியாவின் பையா மேரில் நடந்த லிம்பீடியா திறந்தநிலை வெற்றியாளர் போட்டியை வென்றதன் மூலமாக பிரணவ், இந்தியாவின் 75 ஆவது கிராண்ட்மாசுடராகவும், தமிழ்நாட்டின் 27ஆவது கிராண்ட்மாசுடராகவும் ஆனார்.

2022 ஆம் ஆண்டு அக்டோபர் மாதத்தில் இவர் உலக U-16 வயதுக்குட்பட்டோர் ஒலிம்பியாடு போட்டி மற்றும் மாக்னசு கார்ல்சன் அகாடமி சதுரங்கப் போட்டி ஆகிய இரண்டிலும் ஒரே நேரத்தில் விளையாடி, இரண்டு போட்டிகளிலும் வெற்றி பெற்றார். பிரனேசு. எம், அர்சத்து. எசு, ரோகித்து. எசு, மிருத்திகா மல்லிக்கு மற்றும் போரமணிகர் தனிசா. எசு ஆகியோரும் இப்போட்டியில் விளையாடினர். 
பின்னர் இவர் இறுதிச் சுற்றில் இரவுனக் சத்வானியை தோற்கடித்து சதுரங்கம்24 இன் சதுரங்கப் போட்டியை வென்றார்.

மேற்கோள்கள்
-----------

1. ↑  "FIDE Title Application (GM)". .
2. ↑  Ahmed, Shahid (August 22, 2022). "Pranav Venkatesh becomes India's 75th Grandmaster". .
3. ↑  "Chennai lad V Pranav becomes India's 75th Grandmaster". August 7, 2022. .
4. ↑  Tomar, Ajay (October 11, 2022). "15-year-old Tamil Nadu GM Pranav V wins gold, finishes first in two strong international tournaments at the same time". .
5. ↑  Watson, Leon (October 31, 2022). "V for victory! Pranav V wins Challengers Chess Tour in style". .
வளைகாப்பு
வளைகாப்பிற்காக வைக்கப்பட்டுள்ள வளையல்கள்
**வளைகாப்பு** அல்லது **சீமந்தம்** என்ற பண்டைய தமிழர் சடங்கு கருவுற்ற தாய்மார்களுக்கு செய்யும் ஓர் சடங்கு ஆகும். இச்சடங்கினை *சீமந்தம்* என்றும் அழைக்கின்றர். முதல்முறையாகக் கருவுற்றவர்களுக்கு 5 ஆம் மாதம் 7ஆம் மாதம் 9 ஆம் மாதம் ஆகிய காலங்களில் ஏதாவது ஒன்றில் அவரவர் குடும்ப வழக்கப்படி செய்கிறார்கள். மணப்பெண் போலவே பெண்களை அலங்கரித்து கைநிறைய வளையல்களை அடுக்குகிறார்கள். பெண்களே பங்கேற்கும் இவ்விழாவில் மகப்பேறடைந்த தாய்மார்கள் வந்திருந்து புதியதாக தாய்மை எய்தியிருக்கும் பெண்ணிற்கு வளையல்கள் அணிவதும் தாங்களும் அணிந்து கொள்வதும் நிகழும்.

சீமந்த சடங்கின் முக்கிய நிகழ்ச்சியின் போது கருவுற்ற பெண்ணின் தலைமுடியை நேர் கோட்டில் சமமாக இரண்டாக *வகிடு* எடுக்கப்படும். இதனால் தலையின் நடுவில் கோடு போன்ற இடைவெளி ஏற்படும். இதற்கு வேலைப்பாடுகள் கொண்ட இரும்புக் குச்சி பயன்படுத்தப்படும். அதுமுதல் நாள்தோறும் கருவுற்ற பெண் வகிட்டின் முன்பக்கத்தில் குங்குமம் இட்டுக்கொள்ள வேண்டும்.

இளஞ்சிசு உயிர் வாழ்தல் வீதம் குறைந்தும் மகப்பேறு கால மரணவீதம் கூடுதலாகவும் இருந்த பண்டைக்காலத்தில் சூலுற்றப் பெண் நல்ல முறையில் ஈன்றெடுக்க வேண்டும் என இச்சடங்கு வந்திருக்கலாம். மற்றொரு கருத்தாக ஆறாம் மாதம் முதல் குழந்தையின் கரு வெளியுலகை உணரத் தொடங்குகிறது; அக்காலத்தில் அதனை வரவேற்கும் வகையாக இந்தச் சடங்கு நடத்தப்படுவதாகக் கூறப்படுகிறது.

சில குடும்பங்களில் வேதியரை அழைத்து சிறப்பு யாகம் ஒன்றை **பும்சுவன சீமந்தம்** என்று நடத்தப்படுகிறது.

ஆடிப்பூர வளைகாப்பு விழா
-----------------------

சக்தியை முதற்கண் தெய்வமாக வணங்கிடும் சாக்த மதப்பிரிவில் வளைகாப்பு திருவிழா நடத்தப்படுகிறது. ஆடி மாதம் பூரம் நட்சத்திர நாளன்று அம்மன் கோவில்களில், அம்மனே கற்பவதியாக இருப்பதைப் போன்று அலங்காரம் செய்து பட்டுத்து, வளையல் அணிவித்து கொண்டாடப்படுகிறது. இந்நாளில் கர்ப்பிணி கோலத்தில் அம்மனை தரிக்கலாம். இந்த விழாவில் கலந்து கொள்ளும் பெண் பக்தர்களுக்கு மஞ்சள், குங்குமம், வளையல்கள், இனிப்புகள் ஆகியவை கொடுக்கப்படுகின்றன.  

வளைகாப்பு நடைபெறும் சில கோவில்கள் -

* கோவில்பட்டி செண்பவல்லி அம்மன் கோவில்
* உத்தரகோசமங்கை வராகி அம்மன் கோவில்
* உறையூர் குங்குமவல்லி அம்மன் கோவில்
* திருச்சி பீமநகர் அருள்மிகு செடல் மாரியம்மன் கோவில்

இதனையும் பார்க்க
----------------

இந்து சமயத்தினரின் 16 சடங்குகள்

வெளி இணைப்புகள்
---------------

* Simantonnayan (Parting the wife’s hair)

மேற்கோள்கள்
-----------

1. ↑  சீமந்தம்
2. ↑  வேப்பிலைக் காப்பு, கண்ணாடி வளையல், அறுகரிசி படையல்... வளைகாப்பின் அறிவியல் பின்னணி!
3. ↑  { வகிர்ந்த முன்தலைமயிரின் இடைவெளியொழுங்கு]
4. ↑  வளைகாப்பு (பும்சுவன சீமந்தம்)
5. ↑  வளைகாப்பு என்னும் வரவேற்பு
6. ↑  செண்பகவல்லி அம்மன் கோயிலில் ஆடிப்பூர வளைகாப்பு தினமணி 17 ஆகஸ்ட் 2015
7. ↑  கோவில்பட்டி செண்பகவல்லி அம்மன் கோவிலில் ஆடிப்பூர வளைகாப்பு விழா திரளான பக்தர்கள் தரிசனம் தினத்தந்தி ஆகஸ்ட்-17,2015

| * பா
* உ
* தொ
இந்து சமயத்தினரின் 16 சடங்குகள் |
| --- |
| பிறப்புக்கு முந்தைய | 
* கர்ப்பதானம்
* பும்சவனம்
* சீமந்தம்

 |  |
| குழந்தை பருவம் | 
* ஜாதகர்மா
* நாமகரணம்
* நிஷ்கிரமானம்
* அன்னப்பிரசன்னம்
* முடி காணிக்கை
* காதணி விழா -

 |
| கல்வி கற்கையில் | 
* வித்தியாரம்பம்
* உபநயனம்
* வேதாரம்பம்
* மீசை மழித்தல்
* கல்வி முடிக்கும் சடங்கு

 |
| திருமணம் | 
* திருமணம்

 |
| இறுதிச் சடங்கு | 
* இறப்புச் சடங்கு

 |
| தொடர்புடைய தலைப்புகள் | 
* சாந்தி முகூர்த்தம்
* Pumsavana Simantonayana அல்லது வகிடு எடுத்தல்

 |
**கிரகாம் ஆன்கோக்** (*Graham Hancock*, பிறப்பு: 2 ஆகத்து 1950) என்பவர் பிரித்தானிய எழுத்தாளரும், ஊடகவியலாளரும் ஆவார். இவர் தொன்ம நம்பிக்கைகள், நினைவுக் கற்கள், பண்டைய வானியல்/சோதிடத் தரவுகள் போன்ற வழமைக்கு மாறான ஆய்வுகளில் ஈடுபடுபவர்.

ஹான்கோக் தனது படைப்புகளின் பெரும்பாலும் பண்டைக்கால மர்மங்கள், புராணக் கதைகள், வானியல் போன்றவற்றின் பின்னணியில் அமையப் பெற்றுள்ளன. மேலும் இவரின் கூற்றுப்படி இன்றைய கண்டுபிடிப்புகளான நாகரிகங்கள் அனைத்திற்கும் முதலில் ஒரு நாகரிக அமைப்பு இவ்வுலகில் அமைந்திருத்தல் வேண்டுமெனவும் மேலும் தனது பல ஆய்வுகளின் பின்னர் கண்டுபிடித்த கிமு 10,500 ஆம் ஆண்டில் புவியில் பெரிய மாற்றம் நிகழ்ந்திருத்தல் வேண்டுமெனவும் இவர் தெரிவிக்கும் அதே வேளை ஆராய்ச்சியாளர்கள் பலர் இவரது கண்டுபிடிப்பான கிமு 10,500 நம்பகத்தன்மை இல்லையென்பதனையும் உணர்த்தியுள்ளனர். மேலும் எது எவ்வாறிருப்பினும் இவ்வாண்டைக் குறிக்கும்படி எகிப்திய பிரமிடுக்களும், கம்போடியாவில் அமையப் பெற்றுள்ள கோயில்களும் வானில் உள்ள விண்மீன் அமைப்புகளிற்கு ஏற்றவாறு அமைக்கப்பெற்றுள்ளது என இவர் கூறுகின்றார். அதேசமயம் இவ்வாறு அமையப்பெற்றுள்ள விண்மீன் குடும்ப அமைப்புகளினை ஆராயும் பொழுது அவை அனைத்தும் கி.மு 10,500 ஆண்டினையே அடையாளம் காட்டுகின்றன. அதனால் இவர் மனித நாகரிகங்கள் கடவுள் போன்ற சக்தியினைக் கொண்டவர்களால் உருவாக்கம் பெற்றிருக்கலாம் எனவும் கூறுகின்றார்.

வாழ்க்கை
--------

இசுக்கொட்லாந்து எடின்பரோ நகரில் பிறந்த ஆன்கோக் தனது சிறுவயது முதல் இந்தியாவில் மருத்துவத் தொழிலில் ஈடுபட்ட தனது தந்தையுடன் வாழ்ந்தார். டர்காம் பல்கலைக்கழகத்தில் 1973 ஆம் ஆண்டு சமூகவியலில் முதன்மைப் பட்டம் பெற்றார். பத்திரிகையாளராக த டைம்ஸ், த சண்டே டைம்ஸ், த இண்டிபெண்டண்ட் மற்றும் த கார்டியன் போன்ற பத்திரிகைகளில் பணியாற்றினார். மேலும் நியூ இண்டெர்னேஷனலிஸ்ட் இதழில் 1976 முதல் 1979 வரையிலும், த எக்கோனோமிஸ்ட் பத்திரிகையின் கிழக்கு ஆப்பிரிக்க நாட்டிற்கான கிளையில் 1981 முதல் 1983 வரையிலும் பணியாற்றினார்.

மேற்கோள்கள்
-----------

1. ↑  "...the belief of Hancock and other writers in a lost civilisation that passed its wisdom on to ancient Egypt or the Maya repeats the theme of *Atlantis: the antediluvian world* popularised by Ignatius Donnelly from 1882." Kevin Greene, Tom Moore, *Archaeology: An Introduction*, page 252 (Routledge, 2010 edition). ISBN 978-0-203-83597-5
2. ↑  Brian Regal, *Pseudoscience: A Critical Encyclopedia* (Greenwood Publishing Group, 2009). ISBN 0-313-35507-X

வெளியிணைப்புகள்
---------------

* கிரஹாம் ஹான்கோக்கின் அதிகாரப்பூர்வத் தளம்
**பசுமலை** என்ற புறநகர்ப் பகுதி, இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தில் அமைந்துள்ளது. பசுமை மிகுந்த மரங்கள் மற்றும் செடிகள் அதிகம் கொண்ட சிறு குன்று (பசுமலை) சார்ந்த ஊர் இது. 'தேசியம் எனது உடல்; தெய்வீகம் எனது உயிர்'என்று கூறிய இருபதாம் நூற்றாண்டின் அரசியல் தலைவரான 'பசும்பொன் முத்துராமலிங்கத் தேவர்', நூற்பாலை சம்பந்தமாக 'மகாலெட்சுமி ஆலை தொழிலாளர் நலன் கூட்டமைப்பு' என்ற தொழிற்சங்கம் ஏற்படுத்தியது பசுமலையில் தான். 'The Gateway Hotel Pasumalai, Madurai' என்ற ஐந்து நட்சத்திர விடுதி ஒன்று, பசுமலையின் குன்றின் மீது அமைந்துள்ளது.

அமைவிடம்
--------

கடல் மட்டத்திலிருந்து சுமார் 166 மீட்டர் உயரத்தில் அமைந்துள்ள பசுமலை நகரின் புவியியல் ஆள்கூறுகள்: 9°53'48.5"N, 78°04'36.5"E (அதாவது, 9.896800°N, 78.076800°E) ஆகும்.

போக்குவரத்து
------------

### சாலைப் போக்குவரத்து

மதுரை நகரின் பல பகுதிகளை சாலை மார்க்கமாக பசுமலை இணைக்கிறது. மேலும், தமிழகத்தின் தென்மாவட்டங்களை இணைக்கும் நெடுஞ்சாலை, பசுமலை வழியாகச் செல்கிறது. அரசு மாநகரப் பேருந்து போக்குவரத்து பணிமனை ஒன்று பசுமலையில் உள்ளது. மதுரை - பெரியார் பேருந்து நிலையம் இங்கிருந்து சுமார் 5 கி.மீ. தொலைவில் உள்ளது.

### தொடருந்து போக்குவரத்து

அருகிலுள்ள திருப்பரங்குன்றம் தொடருந்து நிலையம், இங்கிருந்து சுமார் 2 கி.மீ. தூரத்திலேயே இருக்கிறது. மதுரை சந்திப்பு தொடருந்து நிலையம் சுமார் 6 கி.மீ. தொலைவில் உள்ளது.

### வான்வழிப் போக்குவரத்து

அவனியாபுரத்தில் உள்ள மதுரை வானூர்தி நிலையம், சுமார் 11 கி.மீ. தொலைவில் அமைந்துள்ளது.

கல்வி
-----

### மேல்நிலைப் பள்ளி

பசும்பொன் முத்துராமலிங்கத் தேவர் தனது பள்ளிப் பருவத்தில், சில வருடங்கள் கல்வி கற்ற 'பசுமலை மேல்நிலைப் பள்ளி' இங்கு தான் உள்ளது.

### கல்லூரிகள்

மன்னர் திருமலை நாயக்கர் கலை மற்றும் அறிவியல் கல்லூரி மற்றும் தமிழ்நாடு இசைக் கல்லூரி ஆகியவை பசுமலையில் உள்ளன. சுமார் இரண்டு கி.மீ. தொலைவில் திருப்பரங்குன்றத்தில் தியாகராசர் பொறியியல் கல்லூரி அமைந்துள்ளது. சுமார் 4 கி.மீ. தொலைவில் மதுரை கல்லூரி (கலைக்கல்லூரி)யும், தமிழ்நாடு பல்தொழில் நுட்பக் கல்லூரியும் உள்ளன.

ஆன்மீகம்
--------

### கோயில்

அறுபடை வீடுகளில் ஒன்றான திருப்பரங்குன்றம் சுப்பிரமணிய சுவாமி கோயில், இங்கிருந்து சுமார் இரண்டே கி.மீ. தூரத்தில் உள்ளது.

### திருச்சபை

தென்னிந்தியத் திருச்சபை தன் கிளை ஒன்றை பசுமலையில் கொண்டுள்ளது. அதில் முதியோர் வாழ்வில்லம் ஒன்றும் உள்ளடங்கியிருக்கிறது. 

### தர்கா

திருப்பரங்குன்றம் மலை மீது அமைந்துள்ள திருப்பரங்குன்றம் தர்கா இங்கிருந்து சுமார் 3 கி.மீ. தூரத்தில் உள்ளது.

மேற்கோள்கள்
-----------

1. ↑  Kōvintarācan̲ār, Cin̲n̲aiyā (1991) (in ta). *Kannakiyar aticcuvattil*. Maturai Kāmarācar Palkalaikkal̲akam. .
2. ↑  "பசும்பொன் முத்துராமலிங்க தேவர் வாழ்வில் எழுச்சி பெற்ற தலைவர்" (in ta). .
3. ↑  "மழையால் ஒழுகிய பேருந்து:பயணிகள் அவதி". *Dinamani*. .
4. ↑  Reporter, Staff (2022-05-23). "Exploring trees on CSI campus in Madurai" (in en-IN). *The Hindu*. .
முத்துப்பல்லக்கு
**தஞ்சாவூர் முத்துப்பல்லக்கு விழா** இந்தியாவின் தமிழ்நாட்டில் தஞ்சாவூர் மாவட்டம் தஞ்சாவூரில் கொண்டாடப்படும் விழாவாகும். ஒவ்வொரு ஆண்டும் இவ்விழா கொண்டாடப்படுகிறது.

திருஞானசம்பந்தர் குருபூசை
-------------------------

திருஞானசம்பந்தரின் குருபூசையை முன்னிட்டு முத்துப்பல்லக்கு விழா ஆண்டுதோறும் வைகாசி மாதத்தில் நடைபெறுகிறது.

உலா
---

இந்த முத்துப்பல்லக்கில் முருகனும் விநாயகரும் எழுந்தருளுவர். அவர்கள் எழுந்தருளும் பல்லக்குகள் தெற்குவீதி, கீழவீதி, மேலவீதி, வடக்குவீதி ஆகிய நான்கு ராஜவீதிகளிலும் மேளதாளங்கள் முழங்க உலா வரும். முதல் நாள் இரவு கிளம்பி மறுநாள் காலை வரை உலா நடைபெறும்.
 விடிய விடிய நடைபெறும் இவ்விழாவின் மறுநாள் அதிகாலை மீண்டும் சுவாமிகள் தங்களது கோயில்களுக்குத் திரும்பிச் செல்வர்.

விழா நிகழ்வு
------------

மேலஅலங்கம் முருகன் கோயில், சின்ன அரிசிக்கார தெரு பாலதண்டாயுதபாணி கோயில், மானம்புச்சாவடி விஜயமண்டப தெரு ஜோதி விநாயகர் கோயில், தெற்குவீதி கமலரத்ன விநாயகர் கோயில், கீழவாசல் வெள்ளை பிள்ளையார் கோயில், குறிச்சித் தெரு முருகன் கோயில், ஆட்டுமந்தை அஞ்சல்காரத்தெரு முருகன் கோயில் உள்ளிட்ட கோயில்களிலிருந்து விநாயகர், முருகன் ஆகியோர் எழுந்தருளினர். சில பல்லக்குகளில் திருஞானசம்பந்தரும் எழுந்தருளினார். பல்லக்குகள் பூக்களாலும், பல வண்ண காகிதங்களாலும், மின் விளக்குகளாலும் கலைநயத்துடன் அலங்கரிக்கப்பட்டிருக்கும்.

மேற்கோள்கள்
-----------

1. 1 2  முத்துப்பல்லக்கில் முருகன்-விநாயகர் வீதிஉலா, தினத்தந்தி, 19 மே 2022
2. ↑  முத்துப்பல்லக்கு வீதி உலா, மாலை மலர், 18 மே 2022

வெளி இணைப்புகள்
---------------

* தஞ்சாவூரில் முத்துப்பல்லக்கு விழா, விடிய விடிய பொதுமக்கள் தரிசனம், தினமணி, 12 சூன் 2017
* தஞ்சாவூரில் முத்துப்பல்லக்கு விழா, தினமணி, 20 மே 2022

படத்தொகுப்பு
------------

* 
* 
* 
*
**பெயர் சூட்டுதல்** (Namakarana) என்பது குழந்தைக்கு பெயர் வைக்கும் இந்து சமய சடங்காகும். தற்காலத்தில் பெயர் சூட்டுதல் விழாவாக மேற்கொள்ளப்படுகிறது. இந்த சடங்கினை **நாமகரணம்** என்ற வடமொழி வழக்கிலும் அழைக்கின்றனர். இச்சடங்கு முறை சாதி, சமூக மற்றும் புவியியல் சார்ந்து நடைமுறைகள் வேறுபடுகின்றன.

இலங்கையில் பெயர் சூட்டல்
------------------------

பூமியிலே பிறக்கும் குழந்தைக்கு முதன் முதலில் நடத்தப்படும் கிரியை "நாமகரணம்". 31 நாட்கள் வரை குழந்தையை வெளியே கொண்டு செல்லலாது 31ஆம் நாள் ஆசௌச கழிவு நடத்தப்படும். இதனை 31ஆம் நாள் துடக்குக் கழிவு என்றும் சொல்வர். 31ஆம் நாள் வீட்டைச் சுத்தப்படுத்தி மஞ்சள் நீர் தெளிக்கப்பட்டு, வாசலில் நிறைகுடம் வைத்து விளக்குகள் வைக்கப் படும். குழந்தைக்கு அன்று முடியை இறக்கி நிராட்டி புத்தாடை அணிவர். வேதியரை அழைத்து அவர் முன்னிலையில் பின்வருவன நடைபெறும். 

### தேவையான பொருட்கள்

நிறைகுடம் (நீர் நிரம்பிய குடம்), முடியுடன் தேங்காய், மாவிலை 5, தலைவாழையிலை அல்லது தாம்பாளம், நெல் அல்லது பச்சை அரிசி, குத்துவிளக்கு, எண்ணெய், திரி, பூமாலை, விபூதி, சந்தனம், மஞ்சள், குங்குமம், பன்னீர்த் தட்டத்தில் வைக்கவும். பிள்ளையார் மஞ்சளில் பிடித்து வைக்கவும். கற்பூரம், கற்பூரத் தட்டு, ஊதுபத்தி, சாம்பிராணி, சாம்பிராணித்தட்டு, வெற்றிலை, பாக்கு, எலுமிச்சம்பழம் ஒரு தட்டில் வைக்கவும். பழத்தட்டு, பூத்தட்டு, பால், கற்கண்டு, அறுகம்புல், மாவிலை.

### நிகழ்வு

வீட்டுப் பொருட்கள், உடைகள், உபயோகிக்கும் பொருட்கள் யாவும் சுத்தம் செய்தபின், வீட்டில் உள்ளோர் குழந்தை உட்பட யாவரும் தோய்ந்து சுத்தமாகிய பின் வேதியரை அழைத்து வந்து புண்ணியவாசனம் செய்வர். மந்திரம் ஓதிய நீரை அங்குள்ளோர் மீதும் மனை ஏனைய பொருட்கள் மீதும் தெளிப்பது வழக்கம். துடக்குக் கழிந்த பின் பெயர் சூட்டுதல் மரபாகும். வேதியர் குழந்தையின் நட்சத்திரத்தைக் கூறிப் பூசை செய்தபின்னர் தாய்மாமன் அல்லது பெரியவர் ஒருவர் மடியில் குழந்தையை இருத்தி, அதன் பெயரை வலது காதிலே மூன்று முறை ஓதி கற்கண்டு தண்ணீர் பருகுவர். குழுமியிருப்போருக்கும் இனிப்புப் பானம் வழங்கப்படும். இதன் பொருள் வம்சத்தில் தோன்றியுள்ள குழந்தை இறைவன் அருளால் பெயரும் வாழ்வும் பிரகாசிக்க வேண்டும் என்பதாகும். அதன்பின்பு இனபந்தங்கள் குழந்தையின் பெயரை ஓதுவார்கள்.

இதனையும் காண்க
--------------

* கர்ப்பதானம்
* பும்சவனம்
* சீமந்தம்
சர் **ஹியூ கிளேகோர்ன்** (*Hugh Cleghorn*, 1752-1837) என்பவர் பிரித்தானிய இலங்கையின் முதலாவது குடியேற்றச் செயலாளர் (colonial secretary) ஆவார்.

ஸ்கொட்லாந்தைச் சேர்ந்த கிளேகோர்ன் தனது 22வது அகவையில் சென் அண்ட்ரூசு பல்கலைக்கழகத்தில் வரலாற்றியலில் பேராசிரியராகப் பணியில் சேர்ந்தார். இவரே ஒல்லாந்தரின் கட்டுப்பாட்டில் இருந்த இலங்கையை பிரித்தானியர் கைப்பற்றுவதற்கு மூல காரணமாக இருந்தவர். 1795 ஆம் ஆண்டில் கிளேகோர்ன் இலங்கையில் ஒல்லாந்தருக்கு ஆதரவாக இருந்து பணியாற்றிய டி மோறன் படையணியின் தளபதியாக இருந்த சார்ல்சு-டானியல் டி மோறன் உடன் இருந்த தமது நட்பைப் பயன்படுத்தி அப்படையணியை பிரித்தானியருக்கு ஆதரவாகச் செயல்பட வைத்தவர். இவரது மகன் ஹியூ பிரான்சிசு கிளேகோர்ன் இந்தியாவில் வனத் திணைக்களம், மற்றும் வனப் பாதுகாப்பை உருவாக்கியவர்களில் முதன்மையானவர் ஆவார்.

மேற்கோள்கள்:
------------

1. ↑  A secret service Agent who became the first Colonial Secretary of Ceylon, HUGH CLEGHORN பரணிடப்பட்டது 2016-03-04 at the வந்தவழி இயந்திரம், தி ஐலண்டு, மார்ச்சு 3, 2005
2. ↑  Clark, Aylwin (1992). *An enlightened Scot: Hugh Cleghorn, 1752-1837*. Black Ace Books. பன்னாட்டுத் தரப்புத்தக எண்:1-872988-01-6. .
3. ↑  Newton, Arthur Percival. *The Cambridge history of the British Empire, Volume 2*. Campridge University Press. பக். 26–27.

வெளி இணைப்புகள்
---------------

* ஹியூ கிளேகோர்னின் குறிப்புகள் பரணிடப்பட்டது 2016-03-05 at the வந்தவழி இயந்திரம்
மூங்கிலரியை ஒத்த ஒரு வகை மூங்கில் விதைகள்.
**மூங்கிலரிசி** என்பது மூங்கிலில் விளையும் ஒரு வகை விதையிலிருந்து கிடைக்கும் சிறு தானியம் ஆகும்.

மூங்கில்களில் விளையும் அரிசி
----------------------------

மூங்கில் பூப்பதும், அதில் அரிசி விளைவதும் எப்போதோ ஒரு முறை நிகழும் அரிய நிகழ்வு. மூங்கில்கள் அதன் ஆயுள் முடியும் காலகட்டத்தில்தான் பூக்கின்றன. ஒரு முறை பூத்த பிறகு, விதைகளை உற்பத்தி செய்துவிட்டு அவை இறந்துவிடுகின்றன. விதைகளை உற்பத்தி செய்யும்போது அதிக ஆற்றல் தேவைப்படுவதால், அதற்குப் பிறகு மூங்கில் இறந்துவிடுகிறது என்பது சில ஆய்வாளர்கள் கருத்து. மூங்கில் பூக்கும் காலத்தில் கொறிவிலங்குகளில் எலிகளுக்க நல்ல உணவு கிடைப்பதால் இவற்றின் எண்ணிக்கை மிக அதிகமாகிவிடுகிறது. மிசோரம் மாநிலத்தில் கடந்த 50 ஆண்டுகளாக, எப்போழுதெல்லாம் மூங்கில்கள் பூக்கின்றனவோ, அப்போழுதெல்லாம் தவறாமல் பஞ்சம் ஏற்பட்டதாகச் சொல்கிறார்கள். மூங்கில் அரிசியை மருத்துவக் குணம் மிக்கதாகக் கருதுவதால், மக்கள் விரும்பி வாங்குகிறார்கள். விலையும் அதிகமாக இருக்கிறது.

மூங்கில் நெல் என்று ஒன்று இருக்கிறது. அது 60 வருடங்கள் முன் வரை தமிழகத்தில் விளைந்ததாகவும் பின்னர் விடுபட்டு அண்மையில் மீண்டும் விளைவிக்கப்பட்டதாகவும் ஒரு செய்தி உண்டு.

உடலுக்கு வன்மை தரும் மூங்கிலரிசி
--------------------------------

உடம்பை இரும்பாக்கும் உன்னதத்தைத் தன்னகத்தே கொண்டு நோய் தீர்க்கும் மூங்கிலரிசியை முறையாய் சாப்பிட்டு வளமுற வாழ வேண்டும் என்பதே சித்தர்களின் ஆசையாகும்.

மூங்கிலிலிருந்து பெறப்படும் மூங்கிலரிசியைச் சமைத்து உண்டு வர,

* உடல் திடம் உண்டாகும்.
* உடல் இறுகும்.
* கொடிய நோய்களெல்லாம் நெடுந்தூரம் ஓடிவிடும்.

மூங்கிலரிசியும் சர்க்கரை நோயும்
-------------------------------

சர்க்கரை நோயால் கட்டான உடலை இழந்து சக்கையாகிப் போனவர்களை மறுபடியும் சீரான உடலமைப்பை பெறச் செய்யும் உன்னதமே மூங்கிலரிசியாகும்.

மூங்கிலரிசியை வெண்பொங்கல் போலவும் அல்லது பாயசம் போலவும் செய்து சாப்பிடலாம்.

மூங்கிலரிசி, தினையரிசி, சாலாமிசிரி ஆகியவற்றை வகைக்கு 100 கிராம் எடுத்து சேர்த்து அரைத்து தூள் செய்து கொள்ளவும். இதில் இரண்டு தேக்கரண்டி எடுத்து கஞ்சிபோல் செய்து சாப்பிட்டு வர தேகமெல்லாம் வலுவடையும். வஜ்ரம்போல் இறுகும். சர்க்கரை நோய் கட்டுப்படும்.

இதனையும் காண்க
--------------

* மூங்கில் குருத்து

குறிப்புகள்
-----------

1. ↑  "எலிகளை ஈர்க்கும் மூங்கில் பூக்கள்". தி இந்து (தமிழ்). 2016 -சூன் 1.. பார்த்த நாள்: 2 சூன் 2016.
2. ↑  முறியாத வியாதிகளையும் முறித்துப்போடும் நெல்லையப்பர் உறையும் மூங்கில் பரணிடப்பட்டது 2010-01-08 at the வந்தவழி இயந்திரம், சித்த மருத்துவ நிபுணர் அருண்சின்னையா, நக்கீரன் இதழில்
**நிஷ்கிரமானம்** அல்லது **முதன்முறையாக குழந்தையை வீட்டிற்கு வெளியே அழைத்துச் செல்தல்** (First Outing of the Baby -(சமக்கிருதம்: निष्क्रमण, இது பிறப்பு முதல் இறப்பு வரை இந்து சமயத்தினர் கடைப்பிடிக்க வேண்டிய 16 சடங்குகளில் 6வது ஆகும். புதிதாகப் பிறந்த குழந்தையை வீட்டிற்கு வெளியே முதன்முதலாக அழைத்துச் செல்லும் போது நடத்த வேண்டிய சடங்காகும். குழந்தையை வீட்டை விட்டு வெளியே அழைத்து செல்வதறு முன்னர், சூரியனைக் காணக்கூடிய முற்றத்தில் ஒரு சதுரப் பகுதியில் பசுவின் சாணம் மற்றும் களிமண்ணால் பூசப்பட்டு, அதில் ஸ்வஸ்திகா அடையாளம் குறிக்க வேண்டும். குழந்தையின் தாய் அதன் மீது அரிசி தானியங்களை சிதறடிப்பார்.. தந்தை குழந்தையைச் சூரியனைப் பார்க்கச் செய்யும் போது, சங்கு ஒலி மற்றும் வேத மந்திரங்கள் எழுப்பி சடங்கு முடிவடைகிறது. மனு தரும சாத்திரத்தின்படி (II.34), குழந்தை பிறந்த 4 மாதத்திற்குப் பிறகு நிஷ்கரரமானச் சடங்கு நடத்த வேண்டும்.. According to the *Yamasmriti*, quoted in *Viramitrodaya*, a child should see the sun in the third month and the moon in the fourth month after birth.

இதனையும் காண்க
--------------

* கர்ப்பதானம்
* பும்சவனம்
* வளைகாப்பு எனும் சீமந்தம்
* ஜாதகர்மா
* பெயர் சூட்டுதல்

வெளி இணைப்புகள்
---------------

* First Outing of the Baby (Nishkramana Samskara)

மேற்கோள்கள்
-----------

1. 1 2  Pandey, R.B. (1962, reprint 2003). *The Hindu Sacraments (Saṁskāra)* in S. Radhakrishnan (ed.) *The Cultural Heritage of India*, Vol.II, Kolkata:The Ramakrishna Mission Institute of Culture, ISBN 81-85843-03-1, pp.390-413
2. ↑  Buhler, George (2009). *The Laws of Manu*. BiblioLife. பக். 21. பன்னாட்டுத் தரப்புத்தக எண்:978-0-559-07692-3. .
**திலிப் குமார் பால்** (*Dilip Kumar Paul*) இந்தியாவைச் சேற்ந்த ஓர் அரசியல்வாதியாவார். 1956 ஆம் ஆண்டு மார்ச்சு மாதம் 19 ஆம் தேதியன்று அசாம் மாநிலத்தின் சில்சார் நகரத்தில் இவர் பிறந்தார். அசாம் மாநில அரசியலில் பாரதிய சனதா கட்சியின் உறுப்பினராகச் செயல்பட்டார். சில்சார் தொகுதியிலிருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். 
ஒருமுறை இடைத்தேர்தலில் காங்கிரசு கட்சியின் தலைவர் அருண் மசூம்தருக்கு எதிராகப் போட்டியிட்டு வென்றார். மற்றொரு முறை முன்னாள் மத்திய அமைச்சர் சந்தோசு மோகன் தேவின் மனைவியான காங்கிரசு மூத்த தலைவர் பித்திகா தேவுக்கு எதிராகவும் இவர் போட்டியிட்டார். ஆனால், 2020-21 ஆம் ஆண்டு காலத்தில் கட்சிக்குள் ஏற்பட்ட சில சர்ச்சைக்குரிய பிரச்னைகளை நிறைவேற்றி, பாரதிய சனதா கட்சியிலிருந்து விலகினார்.

மேற்கோள்கள்
-----------

1. ↑  "Dilip Kumar Paul personal website" இம் மூலத்தில் இருந்து 23 December 2016 அன்று. பரணிடப்பட்டது.. .
2. ↑  My Neta
3. ↑  Dilip Kumar Paul becomes dy speaker unopposed
4. ↑  Dilip Kumar Paul was today unanimously elected deputy speaker
5. ↑  Dilip Kumar Paul becomes dy speaker unopposed
**ஹெர்வால்ட் ராம்ஸ்போத்தம், முதலாம் சோல்பரி பிரபு** (*Herwald Ramsbotham, 1st Viscount Soulbury*, 6 மார்ச் 1887 – 30 சனவரி 1971) என்பவர் ஐக்கிய இராச்சியத்தைச் சேர்ந்த பழமைவாதக் கட்சி அரசியல்வாதி. இவர் 1931 முதல் 1941 வரை ஐக்கிய இராச்சியத்தில் அமைச்சராகவும் 1949 முதல் 1954 வரை இலங்கையின் மகாதேசாதிபதியாகவும் பணியாற்றினார்.

வாழ்க்கைச் சுருக்கம்
--------------------

1915 ஆம் ஆண்டில் இராணுவத்தில் தற்காலிக லெப்டினன்ட் ஆகப் பதவி வகித்தவர் பின்னர் கப்டனாகவும், மேஜராகவும் பதவி உயர்வு பெற்றார். 1929 ஆம் ஆண்டில் லான்காஸ்டர் தொகுதியில் போட்டியிட்டு நாடாளுமன்றத்துக்குத் தெரிவானார். 1931 முதல் பல்வேறு அரசுப் பணிகளில் உயர்பதவிகளை வகித்தார். 1941 ஏப்ரலில் அமைச்சரவையில் இணைந்தார். 1941 ஆம் ஆண்டு ஆகத்து மாதத்தில் பக்கிங்ஹாம் கவுண்டியில் "சோல்பரி" ஆக நியமனம் பெற்றார். 1944-1945 வரை சோல்பரி ஆணைக்குழுவின் தலைவராகப் பணியாற்றினார். 1949 முதல் 1954 வரை விடுதலை பெற்ற இலங்கையின் மகாதேசாதிபதியாக ஆறாம் ஜோர்ஜ் மன்னரால் நியமிக்கப்பட்டார். 1954 சூன் மாதத்தில் இவருக்கு பக்கிங்ஹாம் கவுண்டியின் **சோல்பரி பிரபு** (*Viscount Soulbury*) என்ற பட்டம் கொடுக்கப்பட்டது.

குடும்பம்
---------

சோல்பரி பிரபு சனவரி 1971 இல் 83வது அகவையில் காலமானார். இவரது மூத்த மகன் ஜேம்ஸ் ராம்ஸ்போதம் யாழ்ப்பாணம் யோகசுவாமிகளின் துறவுச் சீடர்களில் ஒருவராவார். கடைசி மகன் பீட்டர் ராம்ஸ்போத்தம் 1974 முதல் 1977 வரை ஐக்கிய அமெரிக்காவிற்கான பிரித்தானியத் தூதுவராக இருந்தவர்.

மேற்கோள்கள்
-----------

1. ↑  "No. 33508". *இலண்டன் கசெட்*. 21 சூன் 1929.
2. ↑  "No. 40232". *இலண்டன் கசெட்*. 16 சூலை 1954.

| * பா
* உ
* தொ
←மகாதேசாதிபதி, இலங்கை → |
| --- |
| Flag of Governor-General of Ceylon (1948-1953) | 
* மூர்
* சோல்பரி பிரபு
* *விஜேவர்தனா*
* *நாகலிங்கம்*
* ஒலிவர் குணதிலக்க
* கோபல்லாவை\*

 | Flag of Governor-General of Ceylon (1953-1972) |
| *சாய்வெழுத்தில்* உள்ளவர்கள் மாற்றாளர்கள் (பதில்) ஆவர். |
**காவலூர் ராசதுரை** என அழைக்கப்படும் **மரியாம்பிள்ளை டேவிட் ராஜதுரை** (அக்டோபர் 13, 1931 - அக்டோபர் 14, 2014) ஈழத்து எழுத்தாளர். புலம் பெயர்ந்து ஆத்திரேலியாவில் சிட்னி நகரில் வாழ்ந்து வந்தவர். இலங்கை ஒலிபரப்புக் கூட்டுத்தாபனத்தில் நீண்ட காலம் பணியாற்றியவர். சிறுகதை, நாவல், நாடகம், விமரிசனம், மதிப்பாய்வு, திரைப்படம் முதலான துறைகளில் ஈடுபாடு கொண்டவர். யாழ்ப்பாணம், ஊர்காவற்துறையில் கரம்பொன் என்ற ஊரைப் பிறப்பிடமாகக் கொண்டவர் காவலூர் இராசதுரை.

வானொலியில்
----------

'கலைக்கோலம்' என்ற சஞ்சிகை நிகழ்ச்சியை இலங்கை வானோலியில் மிகச்சிறப்பாக தயாரித்து வழங்கி, கலை, இலக்கியம் சம்பந்தமான தரமான விமர்சனப்போக்கை உருவாக்க காரணமாக அமைந்தவர். விளம்பர நிகழ்ச்சிகள் மூலமாக ஈழத்து மெல்லிசைப் பாடல்களை அரங்கேற்றியவர்.

எழுத்துத்துறை
-------------

சுதந்திரன், வீரகேசரி, தினகரன் ஆகிய பத்திரிகைகளில் எழுதி தமது ஆற்றல்களை விரிவுபடுத்திக் கொண்டார். தீவிர வாசிப்புப் பழக்கத்தினால் ஆங்கில இலக்கியத்திலும் புலமை பெற்றிருந்தார். இலங்கை முற்போக்கு எழுத்தாளர் சங்கத்தில் இணைந்து அதன் வளர்ச்சியில் முக்கிய பங்காற்றினார்.

*தேவ கிருபையை முன்னிட்டு வாழும்* என்ற சிறுகதை இலங்கையில் தமிழ்க் கல்விப்பாடத்திட்டத்தில் சேர்க்கப்பட்டிருக்கிறது. இந்தச் சிறுகதை இந்தியில் மொழி பெயர்க்கப்பட்டு *தர்மயுக்* என்ற இதழில் வெளியாகியது.

நாடகத் துறை
-----------

இவரது படைப்புகள் நாடகமாக, தொலைக்காட்சி நாடகமாகத் தயாரிக்கப்பட்டுள்ளன.*காலங்கள்* என்ற தொலைக்காட்சி நாடகம் இலங்கை மலையகத் தோட்டத் தொழிலாளர்களின் வாழ்வைப் பின்னணியாகக் கொண்டது. *வீடு யாருக்கு?* என்ற புதினம் மேடை நாடகமாகியுள்ளது.

திரைப்படத் துறை
---------------

பொன்மணி என்ற இலங்கைத் திரைப்படத்திற்குத் திரைக்கதை, வசனம் எழுதியதோடு மட்டுமல்லாது அதன் நிர்வாகத் தயாரிப்பாளருமாவார். யாழ்ப்பாணத் தமிழ்க் கலாசாரத்தைப் பிரதிபலித்த இத்திரைப்படம் பல விமரிசகர்களால் விமரிசிக்கப்பட்டது.

யூனிசெப் நிறுவனத்திலும் இவர் பணியாற்றியிருக்கிறார். இவர் பின்னாளில் சொந்தமாக *வசீகரா* என்ற பெயரில் விளம்பர நிறுவனத்தையும் கொழும்பில் நிறுவினார். இவரது புதல்வர் நவீனன் ராசதுரையும் சிறுகதைகள், கட்டுரைகள் எழுதி வருகிறார்.

வெளியிடப்பட்ட நூல்கள்
---------------------

தளத்தில்  
காவலூர் ராசதுரை எழுதிய
 ***நூல்கள்*** உள்ளன.

* *குழந்தை ஒரு தெய்வம்* (சிறுகதைத் தொகுதி, 1961)
* *வீடு யாருக்கு?* (புதினம், 1972)
* *ஒரு வகை உறவு* (சிறுகதைத் தொகுதி, 1976)
* *விளம்பரத் துறை தோற்றம், வளர்ச்சி, வீச்சு, ஆதிக்கம்*
* *A Prophet Unhonoured* (சிறுகதைகள், ஆங்கில மொழிபெயர்ப்பு: நவீனன் ராசதுரை)

மேற்கோள்கள்
-----------

1. ↑  "மூத்த எழுத்தாளர் காவலூர் ராஜதுரை காலமானார்". தமிழ்முரசு. 15 அக்டோபர் 2014.. பார்த்த நாள்: 15 அக்டோபர் 2014.

வெளி இணைப்புகள்
---------------

* காவலூர் ராஜதுரை காலமானார் (13 அக் 1931–14 அக் 2014) பரணிடப்பட்டது 2016-03-04 at the வந்தவழி இயந்திரம், எஸ்பிஎஸ், அக்டோபர் 15, 2014
* திரும்பிப் பார்க்கின்றேன் பரணிடப்பட்டது 2016-03-04 at the வந்தவழி இயந்திரம், லெ. முருகபூபதி
சிறப்பு நிலை நகராட்சி, தமிழ்நாட்டில் மாநகராட்சிக்கு அடுத்த நிலையில் அதிகமான மக்கள் தொகையுடன் அதிக வருவாயுடைய ஊர்களை நகராட்சிகளாகப் பிரித்துள்ளனர். இந்த நகராட்சிகளுக்கு அரசு அதிகாரிகள் நகராட்சி ஆணையாளர்களாக அரசின் மூலம் நியமிக்கப்படுகின்றனர். இந்த நகராட்சிக்கு உட்பட்ட வார்டுகளில் இருந்து நகர்மன்ற உறுப்பினர்கள் மக்களால் தேர்வு செய்யப்படுகின்றனர். இந்த நகர்மன்ற உறுப்பினர்களில் இருந்து நகர்மன்றத் தலைவர் தேர்வு செய்யப்படுகின்றார். இவருக்கு அடுத்தபடியாக நகர்மன்றத் துணைத் தலைவராகத் தேர்வு செய்யப்படுகின்றார். நகர்மன்ற உறுப்பினர்களைக் கொண்டு நடத்தப்படும் நகராட்சி மன்றக் கூட்டங்களில் நிறைவேற்றப்படும் தீர்மானங்களின்படி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார்.தமிழ்நாட்டில் மொத்தம் 148 நகராட்சிகள் இருக்கின்றன.

இவை சிறப்பு நிலை, தேர்வு நிலை, முதல் நிலை, இரண்டாம் நிலை மற்றும் மூன்றாம் நிலை என்கிற நிலைகளில் தரம் பிரிக்கப்பட்டுள்ளன. இந்த நகராட்சிகள் அனைத்தும் தமிழ்நாடு நகராட்சி நிர்வாக ஆணையர் அலுவலகத்தின் கீழ் இயங்குகின்றன.

ஆண்டு வருமானத்தின் அடிப்படையில் அவை வகைப்படுத்தப்படுகின்றன. சிறப்பு நிலை நகராட்சிகள், தேர்வு நிலை நகராட்சிகள், முதல் நிலை நகராட்சிகள், இரண்டாம் நிலை நகராட்சிகள்,மூன்றாம் நிலைநகராட்சிகள் என்ற 5 வகைப்பாட்டின் கீழ் அவை பிரிக்கப்பட்டு உள்ளன.

வருமான வகை
----------

ஆண்டு வருமானம் சராசரி ரூ.10 கோடியை தாண்டினால் அவை சிறப்பு நிலை நகராட்சியாகவும், ரூ.6 கோடிக்கு மேல், ரூ.10 கோடிக்கு மிகாமல் வருமானம் இருந்தால் அவை தேர்வு நிலை நகராட்சியாகவும், ரூ.4 கோடிக்கு மேல், ரூ.6 கோடிக்கு மிகாமல் வருமானம் இருந்தால் அவை முதல் நிலை நகராட்சியாகவும், ரூ.4 கோடி வரை, அதை மிகாமல் வருமானம் பெறுபவை 2-ம் நிலை நகராட்சியாகவும் அதற்கு கீ்ழ் உள்ளவை மூன்றாம் நிலை நகராட்சியாகவும் வகைப்படுத்தப்படுகின்றன
**ஓரி கோபோ** (*Ori Kobo*) இசுரேல் நாட்டைச் சேர்ந்த ஒரு சதுரங்க வீரராவார். 1997 ஆம் ஆண்டு ஏப்ரல் மாதம் 24 ஆம் தேதியன்று இவர் பிறந்தார். பிடே அமைப்பால் 2017 ஆம் ஆண்டு இவருக்கு கிராண்டு மாசுட்டர் பட்டம் வழங்கப்பட்டது. 2023 ஆம் ஆண்டு மே மாதத்தில் 2559 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும்.

சதுரங்க வாழ்க்கை
----------------

2022 ஆம் ஆண்டு நவம்பர் மாதத்தில் உலக அணி வெற்றியாளர் போட்டியில் மாக்சிம் ரோட்சுடீன், தமிர் நபாடி, அவிட்டல் பொருச்சோவ்சுகி, இலியா சுமிரின் மற்றும் எவ்கெனி போசுட்னி ஆகியோருடன் இணைந்து இசுரேலிய சதுரங்க அணியின் ஒரு பகுதியாக இருந்தார்.

2022 ஆம் ஆண்டு திசம்பர் மாதத்தில் நடைபெற்ற இசுரேலிய சதுரங்க வெற்றியாளர் போட்டியில் ஓரி கோபோ 6 ஆவது இடத்தைப் பிடித்தார்.

2023 ஆம் ஆண்டு சூலை மாதத்தில் நடைபெற்ற இசுபோர்ட்லேண்டு என்.ஆர்.டபிள்யூ கோப்பையில் 96-நகர்வு ஆட்டத்தில் அலெக்சாண்டர் டோன்சென்கோவால் ஓரி கோபோ தோற்கடிக்கப்பட்டார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் ஆத்திரிய நாட்டு சதுரங்க வீரர் வாலண்டைன் திராக்னேவை எதிர்த்து விளையாடி தோல்வியடைந்தார்.

மேற்கோள்கள்
-----------

1. ↑  "FIDE Title Application (GM)". .
2. ↑  "Despite boycott call, chess teams in Israel for world championship". November 20, 2022. .
3. ↑  "Gorshtein and Shvayger win 2022 Israeli Championship". December 14, 2022. .
4. ↑  Ahmed, Shahid (July 3, 2023). "Sportland NRW Cup 2023: Karthik Venkataraman second, Sparkassen Open: Leon Luke Mendonca third". .
**குர்பச்சன் சிங் ஜகத்** (*Gurbachan Singh Jagat*) (பிறப்பு 1 ஜூலை 1942)  இந்தியாவின் மணிப்பூர் மாநிலத்தின் முன்னாள் ஆளுநர் ஆவார். அவர் 2007 சூலை 1 அன்று இந்தப் பணியில் நியமிக்கப்பட்டார் மற்றும் 22 சூலை 2013 அன்று இப்பணியிலிருந்து ஓய்வு பெற்றார். புகழ்பெற்ற பொது ஊழியர் குர்பச்சன் ஜகத், தி ட்ரிப்யூன், சண்டிகரில் 2 மே 2016 அன்று அறங்காவலராக சேர்ந்தார்.

இவர் பல்கலைக்கழகத்தில் ஆங்கிலம் பயின்றார். ஒன்றியப் பிரதேசத்தில் (AGMUT) கேடரில் 1964-ஆம் ஆண்டில் இந்தியக் காவல் பணியில் உறுப்பினரானார். இவர் தில்லியில் உதவி காவல் ஆணையர் மற்றும் கூடுதல் துணைக் காவல் ஆணையர், 1971 போரின் போது மேகாலயாவில் காவல்துறைக் கண்காணிப்பாளர், எல்லைப் பாதுகாப்புப் படையில் படைத்தலைவர், கோவாவில் காவல் கண்காணிப்பாளர் (சிறப்பு), துணை ஆணையர் (சிறப்புப் பிரிவு) மற்றும் தில்லி காவல்துறையில் இணை ஆணையர் (தலைமையகம்), சண்டிகர் காவல்துறை துணைத் தலைவர், எல்லைப் பாதுகாப்புப் படை தலைவர் ஆகிய பதவிகளில் பணியாற்றினார். ஜம்மு எல்லைத் தலைமையகம், வடக்கு வங்க எல்லைத் தலைமையகத்தில் எல்லைப் பாதுகாப்புப் படையின் காவல்துறைத் தலைவராகவும், ஜம்மு மற்றும் காஷ்மீரின் துணைக் காவல்துறைத் தலைவராகவும் (ஆயுதம்) மற்றும் சம்மு மற்றும் காஷ்மீரில் பிப்ரவரி 1997 முதல் டிசம்பர் 2000 வரை காவல்துறை இயக்குநர் தலைவராகவும் நியமிக்கப்பட்டார். மணிப்பூரின் ஆளுநராக நியமிக்கப்படும் வரை ஒன்றிய பொதுப் பணி தேர்வாணையக் குழுவில் ஐந்து ஆண்டுகள், பதினெட்டு மாதங்கள் தலைவராகப் பணியாற்றினார்.

மேலும் பார்க்கவும்
------------------

* ஆளுநர் (இந்தியா)
* மணிப்பூரின் ஆளுநர்களின் பட்டியல்
* தற்போதைய இந்திய ஆளுநர்களின் பட்டியல்
* மணிப்பூர்

மேற்கோள்கள்
-----------

1. ↑  "Archived copy". .
2. ↑  Official site of Manipur பரணிடப்பட்டது 2008-05-14 at the வந்தவழி இயந்திரம்
**பூரியா தாரிணி** (*Pouria Darini*) ஈரான் நாட்டைச் சேர்ந்த ஒரு சதுரங்க வீரராவார். 1991 ஆம் ஆண்டு சனவரி மாதம் 24 ஆம் தேதியன்று இவர் பிறந்தார். 2013 ஆம் ஆண்டில் பிடே அமைப்பு பூரியாவுக்கு கிராண்டுமாசுட்டர் பட்டம் வழங்கியது.

சதுரங்க வாழ்க்கை
----------------

2012 ஆம் ஆண்டு நடைபெற்ற சதுரங்க ஒலிம்பியாடு போட்டியில் ஈரான் நாட்டைப் பிரதிநிதித்துவப்படுத்தினார். 2013 ஆம் ஆண்டு நடைபெற்ற சதுரங்க உலகக் கோப்பை போட்டியில் விளையாடினார். அங்கு இவர் உருசிய நாட்டு சதுரங்க வீரர் திமிட்ரி ஆண்ட்ரேகினிடம் முதல் சுற்றில் தோற்றுப் போனார். 

தாரினி 2009 ஆம் ஆண்டில் நடைபெற்ற ஈரானிய சதுரங்க வெற்றியாளர் போட்டியில் அரையிறுதி சதுரங்க வெற்றியாளர் கோப்பையை வென்றார் 

2010 ஆம் ஆண்டில் அமேதான் நகரத்தில் நடந்த 9 ஆவது எப்னே சினா திறந்த நிலை சதுரங்கப் போட்டியை வென்றார் 

2015 ஆம் ஆண்டில் 4 ஆவது சர்தாரன் திறந்தநிலை போட்டியை வென்றார் 

2016 ஆம் ஆண்டில் 18 ஆவது துபாய் நாட்டில் நடைபெற்ற திறந்தநிலை சதுரங்கப் போட்டியில் மிகைல் ஆலுடன் தாரினி 3 முதல் 8 ஆவது வரையிலான இடங்களைப் பிடித்தார். ஆன்டிபோவ், லாசரோ புரூசன் பாடிசுடா, விதித் சந்தோசு குசராத்தி, அலெக்சாண்டர் ஃபியர் மற்றும் போரிசு சாவ்செங்கோ  ஆகியோர் இப்பட்டியலின் இதர வீரர்களாவர்.

2020 ஆம் ஆண்டு ஈரானிய சதுரங்க வெற்றியாளர் போட்டியில் **பூரியா தாரிணி** 4 அவது இடத்தைப் பெற்றார்.   2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக்கோப்பை போட்டியிலும் இவர் விளையாடினார். முதல் சுற்றில் அங்கேரி நாட்டைச் சேர்ந்த பெரெங்கு பெர்க்சுடன் மோதினார்.

மேற்கோள்கள்
-----------

1. ↑  "Chess-Results Server Chess-results.com – Iranian Semi Final Chess Championship ( men )". .
2. ↑  "Chess-Results Server Chess-results.com – 9th Ebne Sina Open Chess Tournament". .
3. ↑  "The Week in Chess 1082". .
4. ↑  "Chess-Results Server Chess-results.com – 18th Dubai Open 2016". .
5. ↑  "Chess-Results Server Chess-results.com – Iranian Men Championship 1398". .
6. ↑  "Iranian Championship 2020" (in en). .

புற இணைப்புகள்
--------------

* Pouria Darini chess games at 365Chess.com
**வரகூர் வெங்கடேசப் பெருமாள் கோயில்** தஞ்சாவூர் மாவட்டத்திலுள்ள வைணவக் கோயிலாகும்.

அமைவிடம்
--------

தஞ்சாவூர் மாவட்டத்தில் கண்டியூர் - திருக்காட்டுப்பள்ளி சாலையில், திருப்பூந்துருத்தியை அடுத்து 7 கிமீ தொலைவில் சென்று சாலையின் இடது புறம் அமைந்துள்ள நுழைவாயில் வழியே சென்றடையலாம்.

பெயர்க்காரணம்
-------------

பூபதிராஜபுரம் என்று முன்பு அழைக்கப்பட்ட இத்தலம், நாராயண தீர்த்தருக்கு, திருமால் வெண்பன்றியாகக் காட்சி தந்து வழிகாட்டியதால் வரகூர் எனப் பெயர் பெற்றது. நாராயண தீர்த்தருக்கு ஏற்பட்ட வயிற்றுவலியின் காரணமாக பல தலங்கள் சென்று கடைசியில் நடுக்காவேரி வரும்போது பெருமாள் அசரீரியாக இத்தலம் வந்ததாகவும், அவருடைய நோய் குணமடைந்ததாகவும் கூறுவர். நாராயண தீர்த்தர் இங்கேயே தங்கியிருந்து கண்ணனின் லீலைகளைப் போற்றிடும் கிருஷ்ணலீலா தரங்கிணி என்ற இசை நாட்டிய நாடகத்தை இயற்றியதோடு, இங்கு உறியடி உற்சவம் நடைபெறக் காரணமாக அமைந்தார்.

மூலவர்
------

இக்கோயிலில் உள்ள மூலவர் லட்சுமி நாராயணர் ஆவார்.

உறியடி
------

இங்கு நடைபெறும் உறியடி உற்சவம் மிகவும் புகழ் பெற்றதாகும். வரகூர் வெங்கடேசப் பெருமாளைக குலதெய்வமாகக் கொண்டவர்கள் இங்கு வந்திருந்து இவ்விழாவில் கலந்துகொள்கின்றனர்.

மேற்கோள்கள்
-----------

1. 1 2  திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014

வெளி இணைப்புகள்
---------------

* அருள்மிகு லட்சுமி நாராயணர் கோயில், தினமலர்
**எஸ். மாலதி** (*S. Malathi*) இந்தியாவின் தமிழ்நாட்டைச் சேர்ந்தவர். 1977-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

வாழக்கை குறிப்புகள்
-------------------

இவர் 1954 ஆம் ஆண்டு தஞ்சாவூரில் பிறந்தார்.இவரது தந்தை சுவாமிநாதன் கர்நாடகத்தில், தொலைத் தொடர்புத்துறையில் உயர் பதவியில் இருந்தவர். அங்கு வசித்ததால் இவருக்கு தமிழ், ஆங்கிலம், கன்னடம் நன்றாகத் தெரியும். அதேபோல இந்தியிலும் புலமை பெற்றவர்.

கல்வி
-----

இவர் விலங்கியல் பாடத்தில் முதுகலைப் பட்டம் பெற்றவர்.
பிரிட்டனில் நிதி குறித்த பட்டயப் படிப்பைப் படித்தார்.

அரசுப் பணிகள்
-------------

1977 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார்.திருச்சியில் உதவி ஆட்சியராக  தனது பணியைத் தொடங்கினார்.1987-ம் ஆண்டில் வேலூர் மாவட்ட ஆட்சியராக பணியாற்றினார்.உள்துறை செயலாளர் உள்பட பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த கே. எஸ். ஶ்ரீபதி பணி ஓய்வு பெற்றதை அடுத்து, தமிழகத்தின் 39-வது தலைமைச் செயலாளராக 1 செப்டம்பர் 2010 அன்று பொறுப்பேற்றார். 2011-ம் ஆண்டு மே 16-ம் தேதி பணியில் பதவியில் இருந்து மாற்றப்பட்டு, புள்ளியியல் துறை ஆணையராக நியமிக்கப்பட்டார்.

மறைவு
-----

2003ம் ஆண்டு முதல் மார்பகப் புற்றுநோயால் அவதிப்பட்டு வந்த நிலையிலும் சிகிச்சையுடன் பணியையும் தொடர்ந்தார்.அவரது பதவிக்காலம் 2014ம் ஆண்டு அக்டோபர் மாதம் வரை இருந்த நிலையில், 2011ம் ஆண்டு ஆகஸ்ட் மாதமே விருப்ப ஓய்வு பெற்றுக் கொண்டார்.தேனாம்பேட்டையில் உள்ள தனியார் மருத்துவமனையில் 
புற்றுநோய்க்கு தொடர்ந்து சிகிச்சை பெற்று வந்த இவர் தனது 57 வயதில் 25 மார்ச் 2012 அன்று காலை 9.45 மணியளவில் சிகிச்சை பலனின்றி காலமானார்.

மேற்கோள்கள்
-----------

1. ↑   *Malathi, new Chief Secretary*. The Hindu. 31 Aug 2010. .
2. ↑   *புதிய தலைமைச் செயலர் மாலதி*. தினமணி நாளிதழ். 20 செப்டம்பர் 2012. .
3. ↑   *தமிழக தலைமைச் செயலர் எஸ்.மாலதி மாற்றம்!*. விகடன் இதழ். 16 மே 11. .
4. ↑   *Former Chief Secretary Malathi succumbs to cancer*. The Hindu. 25 March 2012. .
**அன்ஸ்ராஜ் வர்மா குழு**, பட்டியல் சாதிப் பிரிவில் உள்ள குடும்பன், பண்ணாடி, காலாடி, கடையன், தேவேந்திர குலத்தார், பள்ளன் போன்ற 6 உட்பிரிவுகளை ஒன்றாக இணைத்து **தேவேந்திர குல வேளாளர்** என்று பெயர் மாற்றம் செய்ய தமிழக அரசு குழு அமைத்து உத்தரவிட்டுள்ளது.

பின்னணி
-------

ஆதி திராவிட சமூகத்தில் உள்ள பள்ளர் உள்ளிட்ட ஆறு உட்பிரிவுகளையும் ஒன்றாக இணைத்து *தேவேந்திர குல வேளாளர்* என்று ஒரே பெயரில் அழைக்கவேண்டும் என்றும், மேலும் தேவேந்திர குலத்தினரை தாழ்த்தப்பட்டோர் பட்டியலிருந்து நீக்கி,  இதர பிற்படுத்தப்பட்டோர் பட்டியலில் சேர்க்க வேண்டும் என்ற கோரிக்கையை, புதிய தமிழகம் அரசியல் கட்சித் தலைவர் கிருஷ்ணசாமி, தமிழ்நாடு அரசிடம் முன் வைத்தார்.

குழுவின் அமைப்பும் செயல்பாடுகளும்
---------------------------------

இக்கோரிக்கையை பரிசீலிப்பது தொடர்பாக தமிழ்நாட்டு அரசின் இந்திய ஆட்சிப் பணி அலுவலரும், தமிழ்நாடு ஊரக வளர்ச்சி மற்றும் ஊராட்சித் துறையின் கூடுதல் செயலர், *ஹன்ஸ்ராஜ் வர்மா* தலைமையில் குழு அமைக்கப்பட்டுள்ளது. இக்குழுவில் ஆதி திராவிடர் மற்றும் பழங்குடியினர் நலத்துறையின் கூடுதல் தலைமைச் செயலாளர், சட்டத்துறை செயலாளர் ஆகியோர் உறுப்பினர்களாகவும், ஆதி திராவிடர் நல இயக்குநர் உறுப்பினர் & செயலராகவும் இடம் பெற்றுள்ளனர். இக்குழு சம்பந்தப்பட்ட இன மக்களிடம் ஆலோசனை நடத்தியும், பழங்கால வரலாறு குறித்த ஆவணங்களை ஆய்வு செய்தும், இந்தக் கோரிக்கைகளை ஏற்பது குறித்து தமிழக அரசுக்கு அறிக்கை அளிக்கும்.

பிணக்குகள்
----------

இந்த ஆறு பிரிவினர்களை ஒடுக்கப்பட்டோர் பட்டியலிருந்து நீக்கப்பட்டால், வருங்காலத்தில் இக்குல சமுதாயத்தினர் கல்வி, வேலைவாய்ப்புகளில் பின்தங்கிவிடுவர் என ஒரு பிரிவினர் கருதி, கிருஷ்ணசாமியின் கோரிக்கைக்கு எதிர்ப்பு தெரிவித்து வருகின்றனர்.

மேற்கோள்கள்
-----------

1. ↑  ஆதி திராவிடர் உட்பிரிவுகளை இணைத்து தேவேந்திர குல வேளாளர் என பெயர் மாற்றம் - குழு அமைத்தார் முதல்வர்
2. ↑  பட்டியல் பிரிவில் சேர்த்ததே தேவேந்திகுல வேளாளர் அவல நிலைக்கு காரணம்: கிருஷ்ணசாமி
3. ↑  Meet to demand removal of caste from SC list
4. ↑  "Demand to exclude Devendra Kula Vellalars from Scheduled Caste list fraught with risk". . THE HINDU (May 06, 2018)

வெளி இணைப்புகள்
---------------

* 6 பட்டியலினத்தவரை தேவேந்திரகுல வேளாளர் என அழைக்கும் அரசின் முடிவு வரவேற்கத்தக்கது: ராமதாஸ்
**ஏஞ்சல் மானுவல் சோட்டோ** (ஆங்கில மொழி: *Ángel Manuel Soto*) (பிறப்பு: சனவரி 28, 1983) என்பவர் புவேர்ட்டோ ரிக்கோ நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் சர்ம் சிட்டி கிங்ஸ் (2020) மற்றும் டிசி பிலிம்ஸ் திரைப்படமான புளூ பீட்டில் (2023) ஆகியவற்றை இயக்கியதற்காக அவர் மிகவும் பிரபலமானவர்.

ஆரம்ப கால வாழ்க்கை
------------------

இவர் புவேர்ட்டோ ரிக்கோவின் சான் ஜுவானில் உள்ள சான்டர்ஸில் சனவரி 28, 1983 அன்று பிறந்தார். இவரது பெற்றோர் கார் விற்பனையாளர் மற்றும் விமான பணிப்பெண். இவரது இளமை பருவத்தில், கால்பந்து, குத்துச்சண்டை மற்றும் இசை ஆகியவற்றில் ஈடுபட்டார், இதனால் லாஸ் செவெரெஸ் என்ற இசைக்குழுவை உருவாக்கினார், இது 2000 களின் முற்பகுதியில் உருவாக்கப்பட்டது, இது அவரது பிற்கால திட்டங்களில் சிலவற்றை ஊக்கப்படுத்தியது.

இவர் வளர்ந்தவுடன், கட்டிடக்கலை, ஆவணப்படம் தயாரித்தல் மற்றும் எழுதுதல் ஆகியவற்றைப் படித்தார். சோட்டோ ஒரு தொலைக்காட்சி தயாரிப்பாளராக தனது வாழ்க்கையைத் தொடங்கினார், பின்னர் உள்ளூர் விளம்பர நிறுவனத்தில் கலை இயக்கத்தில் பணியாற்றினார்.

திரைப்படம்
----------

| ஆண்டு | தலைப்பு | எழுத்தாளர் | தயாரிப்பாளர் | இயக்குனர் | குறிப்புகள் |
| --- | --- | --- | --- | --- | --- |
| 2012 | பிரைல்ட்டி | ஆம் | இல்லை | இல்லை |  |
| 2015 | லா கிரான்ஜா | ஆம் | ஆம் | ஆம் |  |
| 2016 | சர்ம் சிட்டி கிங்ஸ் | ஆம் | இல்லை | இல்லை |  |
| யூ கண்ணோட் கில் டேவிட் ஆர்குவெட் | இல்லை | இல்லை | இல்லை | கூடுதல் ஒளிப்பதிவாளர் |
| 2023 | புளூ பீட்டில் | ஆம் | இல்லை | இல்லை |  |
|

மேற்கோள்கள்
-----------

1. ↑
2. ↑  González, Umberto (February 23, 2021). "'Blue Beetle': Angel Manuel Soto to Direct Film About DC Comics' Latino Superhero (Exclusive)". TheWrap. .

வெளி இணைப்புகள்
---------------

* ஐ.எம்.டி.பி இணையத்தளத்தில் ஏஞ்சல் மானுவல் சோட்டோ
**பாவனா பாலகிருஷ்ணன்** (Bhavana Balakrishnan) **வீ.ஜே. பாவனா** (பிறப்பு 22 மே 1982) என்பவர் ஒரு இந்தியத் தொலைக்காட்சி நிகழ்ச்சி தொகுப்பாளினியும் மற்றும் கிரிக்கெட் வர்ணனையாளரும், பின்னணி பாடகரும், நடனக் கலைஞரும் ஆவார்.  மாயந்தி லாங்கருக்குப் பிறகு இந்தியாவில் மிகவும் பிரபலமான விளையாட்டு பத்திரிகையாளர்களில் ஒருவர் ஆவார். அவர் தற்போது ஸ்டார் ஸ்போர்ட்ஸின் ஒளிபரப்பாளராக பணிபுரிகிறார் மற்றும் இந்த அலைவரிசைக்காக பல நிகழ்ச்சிகளை வழங்கியுள்ளார்.  2019 கிரிக்கெட் உலகக் கோப்பையின் போது கருத்து தெரிவித்த பெண்களில் பாவனா பாலகிருஷ்ணனும் ஒருவர்.

தொழில்
------

பாலகிருஷ்ணன் குறுகிய காலத்திற்கு வானொலி நிகழ்ச்சி தொகுப்பாளினியாக தனது வாழ்க்கையைத் தொடங்கினார். பின்னர் அவர் தொலைக்காட்சி நிகழ்ச்சிகளில் களம் இறங்கினார். அவர் ராஜ் தொலைக்காட்சியில் தொகுப்பாளினியாக சேர்ந்தார். அவர் தொகுத்து வழங்கிய முதல் தொலைக்காட்சி நிகழ்ச்சி *பீச் கேர்ள்ஸ் ஷோ* ஆகும். பின்னர், அவர் ஸ்டார் விஜய் அலைவரிசையில் சேர்ந்தார். பின்னர் 2011ஆம் ஆண்டில் அலைவரிசையின் முழுநேர தொகுப்பாளராக ஆனார். விஜய் தொலைக்காட்சியில் அவரது முதல் நிகழ்ச்சி *சூப்பர் சிங்கர் ஜூனியர் ஆகும்.* மேலும், அவர் 2018 வரை *ஏர்டெல் சூப்பர் சிங்கரை* தொகுத்து வழங்கினார். *ஜோடி நம்பர் ஒன் நிகழ்ச்சியின்* "ஃபன் அன்லிமிடெட்" உட்பட அலைவரிசையின் மற்ற நிகழ்ச்சிகளை அவர் தொகுத்து வழங்கியுள்ளார். 

2017 ஆம் ஆண்டில், அவர் விளையாட்டு பத்திரிகையாளராக ஸ்டார் ஸ்போர்ட்ஸில் சேர்ந்தார் மற்றும் இந்தியன் பிரீமியர் லீக் (ஐபிஎல்) மற்றும் புரோ கபடி லீக் ஆகியவற்றின் ஒளிபரப்புகளை வழங்கினார். அவர் 2018 ஐபிஎல் பருவத்தில் ஸ்டார் ஸ்போர்ட்ஸ் தமிழின் வர்ணனையாளராக பணியாற்றினார் மற்றும் 2018 இந்தியன் பிரீமியர் லீக்கின் போது இரண்டு பெண் வழங்குநர்களில் ஒருவராக இருந்தார். 

பாவனா பாலகிருஷ்ணன் 2018 ஆம் ஆண்டில் பாடகியாக அறிமுகமானார், தனது முதல் தனிப்பாடலான *தி மாஷப் தொடரை வெளியிட்டார்*.  2020 ஆம் ஆண்டில், இசை இயக்குனர் தரனுக்காக தனது முதல் பின்னணி பாடலைப் பாடினார். "வீராதி வீரா" பாடல் யூடியூபில் ஐந்து இலட்சம் பார்வைகளைப் பெற்றுள்ளது.

தனிப்பட்ட வாழ்க்கை
------------------

மும்பையைச் சேர்ந்த தொழிலதிபர் நிகில் ரமேஷை மணந்து தற்போது மும்பையில் வசித்து வருகிறார்.

மேற்கோள்கள்
-----------

1. ↑  says, Devi J. (2016-03-24). "Bhavana Balakrishnan (Anchor) – Wiki, Biodata, Age, Profile, Biography" (in en-US). .
2. ↑  "#WomenInFront will present the ICC Cricket World Cup 2019 on Star Sports Network!" (in en). 2019-06-03. .
3. ↑  "World Cup 2019: Women get an equal say in the commentary box" (in en). .
4. ↑  Das, Ria (2019-06-04). "Sexism In World Cup No More, Women Commentators Standout" (in en-US). .
5. ↑  "Dance reality show Jodi Fun Unlimited to premiere soon - Times of India" (in en). .
6. ↑  "Bhavna joins Star Sports Tamil for IPL - Times of India" (in en). .
7. ↑  "VJ Bhavna in a new avatar - Times of India" (in en). .
8. ↑  "My husband doesn't watch my shows: Bhavna - Times of India" (in en). .
**நவாப் சர் நிசாமத் சங் பகதூர்** (**Nawab Sir Nizamat Jung Bahadur)** (22 ஏப்ரல் 1871 ஐதராபாத் மாநிலம்   – 1955  ) ஓர் அரபு-இந்தியக் கவிஞர் ஆவார். இவர், மறைந்த நவாப் ரபத் யார் சங் பகதூர் (மௌல்வி சேக் அக்மத் உசைன்), வாரங்கலின் சுபேதாரின் இரண்டாவது மகன் ஆவார். இவருடைய நாட்களில் ஒரு தீவிர கல்வியாளராகவும், சமூக சீர்திருத்தவாதியாகவும் மற்றும் அரசியல்வாதியாகயும் அறியப்பட்டவர்.

ஆரம்ப கால வாழ்க்கை
------------------

நவாப் சர் நிசாமத் சங், 1878 இல் தனது தந்தையால் நிறுவப்பட்ட மதரச-இ-அய்சா என்ற பள்ளியில் கல்வி பயின்றார். மேலும் 1887 இல் இங்கிலாந்துக்குச் சென்று , கேம்பிரிட்சில் உள்ள திரினிட்டி கல்லூரியில் சேர்ந்து, இளங்கலை மற்றும் சட்டப் பட்டங்களைப் பெற்றார்.

பின்னர் இவர் ஒரு பார் அட் லா ஆனார், 1895 ஆம் ஆண்டில் இரண்டாவது முறை இங்கிலாந்து சென்றபோது இங்கிலாந்தின் வழக்கறிஞர்கள் சங்கத்திற்கு சென்றுவந்தார்.

தொழில்
------

1896 இல், இவர் சென்னை உயர்நீதிமன்றத்தில் வழக்கறிஞராகப் பதிவு செய்தார். 1897ல் பர்ப்பனி, மாவட்ட நீதிபதியாக பணியில் சேர்ந்தார். 

1899 இல், இவர் நகர மாஜிஸ்திரேட்டாகவும், 1906 இல் சட்டமன்றத் துறையின் துணைச் செயலாளராகவும் நியமிக்கப்பட்டார். 1916 மற்றும் 1918 க்கு இடையில், இவர் ஐதராபாத் தலைமை நீதிபதியாக இருந்தார். 

பல மதிப்புமிக்க பதவிகளின் அதிகாரியாக பணியாற்றிய இவர், அமைச்சராகவும், நிசாம்களின் ஆட்சியின் போது ஐதராபாத் தக்காண உயர் நீதிமன்றத்தின் தலைமை நீதிபதியாகவும் பணியாற்றினார்.

சொந்த வாழ்க்கை
--------------

நிசாமுதீன், நௌபத் பகாத்தில் மலைக்கோட்டை அரண்மனையைக் கட்டினார். பின்னர் அதை முன்னாள் நிசாம் ஓசுமான் அலி கான் தனது மகன் இளவரசர் மோசம் சா என்பவருக்காக வாங்கினார். நிசாமுதீனின் முதல் உறவினர் அக்கீம்-உத்-தௌலா என்பவரும் தலைமை நீதிபதியாக இருந்தார். மேலும் மலைக்கோட்டை அரண்மனைக்கு அருகில் அமைந்துள்ள பெல்லா விஸ்டா அரண்மனையின் உரிமையாளராக இருந்தார்.

கௌரவங்கள்
---------

* OBE, 3 ஜூன் 1919
* CIE, 1 ஜனவரி 1924
* நைட்ஹூட், 3 ஜூன் 1929.

மரபு
----

1972 ஆம் ஆண்டு ஐதராபாத்தில் உள்ள நாராயண்குடாவில் இவரது பெயரில் நிசாமத் சங் நினைவு நூலகம் நிறுவப்பட்டது. இதில் இவரது தனிப்பட்ட புத்தகத் தொகுப்பு வைக்கப்பட்டு பொதுமக்களுக்குத் திறந்துவிடப்பட்டது.

மேற்கோள்கள்
-----------

வெளி இணைப்புகள்
---------------



1. ↑  Fraser, Richard Charles (1917). "Foreword". *Sonnets by the Nawab Nizamat Jung Bahadur*. .
2. 1 2 3 4  Hyderabad State. (1937). *List Of Leading Officials Nobles And Personages*. .
3. ↑  Sevea, Iqbal Singh (29 June 2012). *The Political Philosophy of Muhammad Iqbal: Islam and Nationalism in Late Colonial India*. .
4. 1 2  Not Available (1936). *1936 Hyderabad Directory*. பக். 240. .
5. ↑  Akula. "Nizamat Jung Memorial Library to get a facelift". .
6. ↑  "Wakf Board takes possession of Sir Nizamat Jung wakf property". 11 July 2018. .
**நவிரமலை** சங்க கால இலக்கியத்தினுள் சுட்டப்பட்டுள்ள மலைகளில் ஒன்று. வேலூர் திருவண்ணாமலை மற்றும் திருப்பத்தூர் ஆகிய மாவட்டங்களை உள்ளடக்கிய பகுதி ஈராயிரம் ஆண்டுகட்கு முன்னர், **'பல்குன்றக் கோட்டம்**' என்று வழங்கப்பட்டது. பல்குன்றக் கோட்டத்தைச் சிறப்புடன் ஆட்சி செய்தவன் செங்கண் மாத்துவேள் நன்னன் சேய் நன்னன் என்னும் அரசனாவான். இவனது மலையாகவே நவிர மலையை, இரணிய முட்டத்துப் பெருங்குன்றூர் பெருங்கௌசிகனார் என்ற புலவர் 'மலைபடுகடாம்' என்ற இலக்கியத்துள் காட்டியிருக்கின்றார்.

  

வள்ளலாகிய நன்னனிடம் பரிசு பெற்றுத் திரும்பும் கூத்தன் ஒருவன், வழியில் கண்ட தன்னையொத்த வறுமை நிலையில் இருந்த கூத்தனுக்கு நன்னன் நாட்டு இயல்பையும், மலை வளத்தையும், நன்னனின் கொடை வளத்தையும் சொல்வதாக இந்நூலைப் பெருங்கௌசிகனார் பாடியுள்ளார். அதில் நவிர மலை பற்றிக் கீழ்வருமாறு பாடியுள்ளார்.

நீரகம் பனிக்கும் அஞ்சுவரு கடுந்திறல்   

பேரிசை **நவிர மேஎ** யுறையும்   

காரி உண்டிக் கடவுள தியற்கையும் (மலை.81-84) 
எனவும்,

கழைவளர் **நவிரத்து** மீமிசை ஞெரேரென (மலை,579)   

எனவும் நவிரமலை மலைபடுகடாம் நூலில் பாடப்பட்டுள்ளது. 

  

இன்று, இந்த நவிர மலை எனக் குறிப்பிடப்பட்டநன்னனின் மலை பர்வத மலை,திரிசூலகிரி (கிரி - மலை) என்று அழைக்கப்படுகிறது.

  

நவிரமலை என்ற பருவதமலையைப் போளூர் -செங்கம் (திருவண்ணாமலை மாவட்டம்)சாலையில் உள்ள தென்மாதிமங்கலம் என்னும் ஊரில் இறங்கி அடையலாம். தென்மாதி மங்கலத்தை அடைய போளூரிலிருந்தும் (18. கி.மீ) செங்கத்திலிருந்தும் (32.கி.மீ) பேருந்துகள் நிறைய உள்ளன. திருவண்ணாமலையிலிருந்து (34 கி.மீ) மேல் சோழங்குப்பம் அல்லது வீரளூர் செல்லும் பேருந்துகளில் ஏறி அடையலாம். 

ஜவ்வாது மலையில் உள்ள  புதூர்நாட்டில் (திருப்பத்தூர் மாவட்டம்) சங்ககாலப் பெயரான "நவிரமலை' எனும் பெயர் பொறிக்கப்பட்ட கல்வெட்டு  கண்டெடுக்கப்பட்டுள்ளது.

மேற்கோள்கள்
-----------

1. ↑   *ஜவ்வாதுமலை அருகே நவிரமலை கல்வெட்டு கண்டெடுப்பு*. தினமணி நாளிதழ். 28 சனவரி 2018. .
2. ↑  கலை மோகன், தொகுப்பாசிரியர் (25 அக்டோபர் 2020). *ஜவ்வாது மலையில் சிதிலமடைந்த கோட்டை-ஆய்வு செய்யுமா தொல்லியல்துறை*. நக்கீரன் இதழ். .

* மலைபடுகடாம் எனும் கூத்தராற்றுப்படை
* முனைவர் இளங்கோவின் 'சங்ககால நவிர மலை'
**ராக்னர் நர்க்சு** (*Ragnar Nurkse*, அக்டோபர் 5, 1907 - மே 6, 1959) ஓர் எஸ்தோனிய நாட்டுப் பொருளியலாளர் ஆவார். இவர் பன்னாட்டு நிதி மற்றும் பொருளாதார வளர்ச்சித் துறைகளில் சர்வதேச பொருளாதார வல்லுனரும் கொள்கை தயாரிப்பாளருமாவார்.

வாழ்க்கை
--------

ராக்னர் நர்க்சு எஸ்தோனியாவில் உள்ள காரு என்ற கிராமத்தில் எஸ்தோனியத் தந்தைக்கும் எஸ்தோனிய-சுவீடன் தாய்க்கும் பிறந்தார். இவர் பெற்றோர் 1928ல் கனடாவிற்குக் குடி பெயர்ந்தனர்.

உருசிய மொழி கொண்ட தொடக்கப் பள்ளியில் தனது தொடக்கக் கல்வியை முடித்த ராக்னர், செருமன் மொழி போதிக்கும் தாலினில் உள்ள எலைட் கத்தீடரல் பள்ளியில் தனது உயர் கல்வியை 1928ல் முடித்தார். இவர் தனது கல்வியைச் சட்டப் பள்ளியிலும் பொருளியல் துறையில் டார்டு பல்கலைக்கழகத்திலும், எடின்பர்க் பல்கலைக்கழகத்திலும் தொடர்ந்தார்.

1932ல் பேராசிரியர் ஃப்ரெட்ரிக் ஓகில்வியின் உதவியுடன் பொருளியலில் முதல் வகுப்பில் தேர்ச்சி பெற்றார். இவர் வியென்னா பல்கலைக்கழகத்தில் பயில ஆண்ட்ரூ கார்னேஜி உதவித் தொகையைப் பெற்றார்.

மேற்கோள்கள்
-----------

1. ↑  Kattel, Rainer; Jan Kregel, Erik Reinert (2009). *Ragnar Nurkse (1907-2007)*. Anthem Press. பக். 37. பன்னாட்டுத் தரப்புத்தக எண்:978-1-84331-786-9.  Nurkse's Estonian passport was last extended by the Estonian Consulate General in New York on April 22nd, 1946
கிமு 13ம் நூற்றான்டில் பண்டைய எகிப்து (பச்சை நிறம்) மற்றும் இட்டைட்டு பேரரசு (வெளிர் சிவப்பு நிறம்) வரைபடம்
 காதேஷ் போரில் தோற்ற சாசூ மக்களை எகிப்திய வீரர்கள் அடிக்கும் காட்சி, கிமு 1274
**காதேஷ்** (*Kadesh*, or *Qadesh*), பண்டைய அண்மை கிழக்கின் லெவண்ட் பகுதியில் உள்ள தற்கால சிரியா நாட்டின் ஹோம்ஸ் ஆளுநரகத்திற்கு மேற்கே, லெபனான்-சிரியா எல்லையில் அமைந்த பண்டைய நகரம் ஆகும். இது ஓரண்டஸ் ஆற்றின் கரையில் அமைந்துள்ளது. இந்நகரம் குறித்து அமர்னா நிருபங்களில் குறிக்கப்பட்டுள்ளது. இந்நகரத்தில் கிமு 13ம் நூற்றாண்டில் புது எகிப்திய இராச்சியத்திய மன்னர் இரண்டாம் ராமேசஸ் படையினருக்கும், மெசொப்பொத்தேமியாவின் இட்டைட்டு பேரரசர் இரண்டாம் முவதல்லியின் படைகளுக்கு இடையே போர் மூண்டது. காதேஷ் போரில் தோற்ற இட்டைட்டு படையினரை, போர்க் கைதிகளாக கொண்டு செல்லும் புடைப்புச் சிற்பக் காட்சி  மெடிநெத் அபு கோயிலில் உள்ளது. பின்னர் இட்டைட்டு பேரர்சு புது எகிப்து இராச்சியத்தின் கீழ் சிற்றரசாக 150 ஆண்டு காலம் இருந்தது.

### அமர்னா நிருபங்கள்

இட்டைட்டுப் பேரரசு-புது எகிப்திய இராச்சியத்தினருக்கும் நடைபெற்ற கடிதப் போக்குவரத்துகள் செய்தி கொண்ட அமர்னா நிருபங்களில் காதஷ் நகரம் குறிக்கப்பட்டுள்ளது. 

கிமு 1178ல் காதேஷ் நகரங்கள் கடலோடிகளால் வரலாற்றிலிருந்து அழிக்கப்பட்டது. எலனியக் காலத்திய சிதைவடைந்த கட்ட்டிடங்கள் இந்நகரத்தின் அகழாய்வுகள் மூலம் கண்டுபிடிக்கப்பட்டது.

மேற்கோள்கள்
-----------

ஆதார நூல்கள்
------------

* Ziegler, Nele (2007). "Les données des archives royales de Mari. sur le milieu naturel et l'occupation humaine en Syrie centrale". in Morandi Bonacossi, Daniele. *Urban and Natural Landscapes of an Ancient Syrian Capital. Settlement and Environment at Tell Mishrifeh/Qatna and in Central-Western Syria (Proceedings of the International Conference held in Udine9-11 December 2004)*. Studi archeologici su Qatna. **1**. Forum Editrice Universitaria Udinese. பன்னாட்டுத் தரப்புத்தக எண்:978-88-8420-418-9.
* Sergey Ignatov, "Dardanians, Moesians and Phrygians in the Qadesh Inscriptions of Ramses II", *Thracia*, 11, 1995 (= *Studia in honorem Alexandri Fol*, Sofia, 1995).

வெளி இணைப்புகள்
---------------

* Qadesh on the Orontes